अगाडिको आवरण पृष्ठ

मूर्ख बाँदर चलाख भयो

लेखकः मनिल महर्जन

तह ६, कक्षा २

नेपालीजनावरका कथाहरू

१

एक दिन फेरि हामी घुम्न गयौँ। त्यस दिन हामी खोला नजिक गयौँ। खोलामा पानी थोरै मात्र देखियो। त्यही भएर बाँदर रमायो। ऊ पानीमा खेल्न गयो।

२

मैले बाँदरलाई खोलाको बीचमा नजाउ भने। किनारमै खेल्न भने तर मानेन। नभन्दै ऊ खोलाको बीचमा पुग्यो। मैले किनारमा बसेर मरेको माछा खाएँ।

३

बाँदर त केही पनि नहेरी खेल्यो। मैले गोही जस्तै केही देखेँ। त्यो त गोही नै पो रहेछ। साथी बाँदर फेरि खतरामा पर्‍यो। उसलाई गोहीले समायो।

४

गोहीले बाँदरलाई तानेर खोला भित्र लग्यो। बाँदर पहिला त डरले रोयो। मैले पनि केही मद्धत गर्न सकिन। त्यसपछि मेरो साथीले जुक्ति लगायो।

५

गोहीले आफूलाई निकै भोक लागेको बतायो। बाँदरले गोहीलाई सोधेछ। “गोही दाइ, अब मलाई खानुहुन्छ हो? गोहीले आफ्नो टाउको हल्‍लायो। मेरो कुन भाग पहिला खानुहुन्छ?”

६

गोहीले उत्तर दियो। “पहिला म तिम्रो मुटु खान्छु। मलाई जनावरको मुटु मिठो लाग्छ। तिम्रो त स्वर पनि मिठो रहेछ। मुटु त झन कति मिठो होला।”

७

बाँदरले जुक्ति लगाएर भनेछ । “गोही दाइ, त्यो त हो। तर मसँग आज मुटु छैन। मुटु रूखमा छाडेको छु।  मलाई खोला किनारमा लगिदिनुस्। म मुटु लिएर आउँछु।”

८

गोहीले कुरा मान्यो र भन्यो। “खोई कहाँ छ तिम्रो मुटु?” चराको गुँड देखाउँदै बाँदरले भन्यो। “ऊ त्यो रुखमाथि छ मेरो मुटु। ”

९

गोहीले बाँदरलाई खोला किनारतिर छाडीदियो। अनि मेरो साथी रूखमाथि आयो। बाँदर मजाले हाँस्यो र भन्यो। “मूर्ख गोही, मुटु पनि रुखमाथि हुन्छ? ”

१०

मेरो मुटु त मसँगै छ। त्यो त चराको गुँड हो। यति भनेर बाँदर भाग्यो। गोही त जिल्‍ल पर्‍यो। मेरो साथी बल्‍ल चलाख भयो। अब ऊ निडर पनि भयो।

शीर्षक पृष्ठ

मूर्ख बाँदर चलाख भयो

Image on page Front Cover by © 2019 The Art Of Reading 3.0, © 2009 SIL International. CC-BY-ND 3.0.

Images on pages १, २, ३, ४, ५, ६, ७, ८, ९, १० by © 2019 World Education.

तहगत, तह ६

This book has been developed under the Enabling Writers Project with the support of the Curriculum Development Centre-Ministry of Education, Science and Technology Nepal, Language Commission- Government of Nepal, Samunnat Nepal and World Education.

नेपालीNepal

श्रेय पृष्ठCopyright © 2019, Enabling Writers Project - World Education-Nepal http://creativecommons.org/licenses/by/4.0/तपाईंले यस रचनालाई व्यापारिक प्रयोजनका लागि प्रयोग गर्न पाउनुहुन्छ। तपाईंले यस रचनालाई समायोज गर्न वा यसमा आफ्नो तर्फबाट थपथाप गर्न पाउनुहुन्छ। तपाईंले लेखक, चित्रकार, इत्यादिको प्रतिलिपि अधिकार सूचना र नाम राख्नुपर्छ।

अगाडिको आवरण पृष्ठको भित्रपट्टी

यस पुस्तकको बारेमाः नेपाली भाषामा तयार गरिएको यो पुस्तक कक्षा २ मा अध्ययनरत भाइबहिनीहरूका लागि हो। यो पुस्तक देवनागरी लिपिका सबै वर्ण र मात्रा सिकिसकेका बालबालिकाको स्वतन्त्र पठनका लागि तयार पारिएको हो। पढाइ सीपको विकास गर्नका लागि यस पुस्तकलाई शिक्षकले नयाँ शब्द सिकाउन, नमुना पठन गर्न र बोध शिक्षणका लागि प्रयोग गर्न सक्नेछन्।

The End